## Pravilnik o izmjeni Pravilnika o mjerilima za određivanje plaće vojnodiplomatskim osobama, osobama upućenim na rad u međunarodne organizacije, administrativno-tehničkom osoblju, odnosno nediplomatskom osoblju te članovima njihove uže obitelji

### NN 32/2013 (15.3.2013.), Pravilnik o izmjeni Pravilnika o mjerilima za određivanje plaće vojnodiplomatskim osobama, osobama upućenim na rad u međunarodne organizacije, administrativno-tehničkom osoblju, odnosno nediplomatskom osoblju te članovima njihove uže obitelji

MINISTARSTVO OBRANE

563

Na temelju članka 173. stavka 1. Zakona o službi u Oružanim snagama Republike Hrvatske (»Narodne novine«, br. 33/02, 58/02, 175/03, 136/04, 76/07, 88/09 i 124/09), donosim

PRAVILNIK

O IZMJENI PRAVILNIKA O MJERILIMA ZA ODREĐIVANJE PLAĆE VOJNODIPLOMATSKIM OSOBAMA, OSOBAMA UPUĆENIM NA RAD U MEĐUNARODNE ORGANIZACIJE, ADMINISTRATIVNO-TEHNIČKOM OSOBLJU, ODNOSNO NEDIPLOMATSKOM OSOBLJU TE ČLANOVIMA NJIHOVE UŽE OBITELJI

Članak 1.

U Pravilniku o mjerilima za određivanje plaće vojnodiplomatskim osobama, osobama upućenim na rad u međunarodne organizacije, administrativno-tehničkom osoblju, odnosno nediplomatskom osoblju te članovima njihove uže obitelji (»Narodne novine«, br. 125/03, 61/07 i 90/08), Prilog I. pod nazivom: »Koeficijent polazne osnovice složenosti poslova prema vojno-diplomatskim i nediplomatskim zvanjima« zamjenjuje se novim Prilogom 1. koji se nalazi u prilogu ovoga Pravilnika i njegov je sastavni dio.

Članak 2.

U cijelom tekstu Pravilnika o mjerilima za određivanje plaće vojnodiplomatskim osobama, osobama upućenim na rad u međunarodne organizacije, administrativno-tehničkom osoblju, odnosno nediplomatskom osoblju te članovima njihove uže obitelji (»Narodne novine«, br. 125/03, 61/07 i 90/08) riječi: »Misija Republike Hrvatske pri NATO-u« zamjenjuju se riječima: »Stalno predstavništvo Republike Hrvatske pri Organizaciji Sjevernoatlantskog ugovora«, a riječi: »Ministarstvo vanjskih poslova i europskih integracija« zamjenjuju se riječima: »Ministarstvo vanjskih i europskih poslova« u odgovarajućem padežu.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/13-04/8

Urbroj: 512-01-13-2

Zagreb, 14. ožujka 2013.

Ministar

Ante Kotromanović, v. r.

PRILOG I.

KOEFICIJENT POLAZNE OSNOVICE SLOŽENOSTI POSLOVA PREMA VOJNO-DIPLOMATSKIM I NEDIPLOMATSKIM ZVANJIMA

|  |  |
| --- | --- |
| VOJNO-DIPLOMATSKO OSOBLJE | KOEFICIJENT  POLAZNE OSNOVNICE |
| vojni predstavnik u Stalnom predstavništvu Republike Hrvatske pri Organizaciji Sjevernoatlantskog ugovora | 4,656 |
| vojni izaslanik  vojni savjetnik u Misiji Republike Hrvatske pri UN-u, OESS-u | 4,365 |
| zamjenik vojnog predstavnika u Stalnom predstavništvu Republike Hrvatske pri Organizaciji Sjevernoatlantskog ugovora | 4,268 |
| vojni izaslanik grane OS  viši savjetnik u Stalnom predstavništvu Republike Hrvatske pri Organizaciji Sjevernoatlantskog ugovora | 3,977 |
| pomoćnik vojnog izaslanika  savjetnik u Stalnom predstavništvu Republike Hrvatske pri Organizaciji Sjevernoatlantskog ugovora | 3,686 |
| NEDIPLOMATSKO OSOBLJE |  |
| viši savjetnik pri međunarodnim organizacijama | 3,977 |
| savjetnik pri međunarodnim organizacijama | 3,686 |
| tajnik – prevoditelj | 2,910 |
| viši stožerni dočasnik | 2,910 |
| niži stožerni dočasnik | 2,716 |
| vozač-pratitelj | 2,231 |

Pravilnik, NN 32/2013-563